Loje

Loje ni kata ya Wilaya ya Chamwino katika Mkoa wa Dodoma, Tanzania, yenye postikodi namba 41432. Imepakana na kata ya Chipogoro (wilaya ya Mpwapwa) upande wa mashariki ambapo barabara ya kati ya Afrika inapita. 

Katika sensa ya mwaka 2022 wakazi walihesabiwa 7,916 https://www.nbs.go.tz. Wakati wa sensa iliyofanyika mwaka wa 2012, kata ilikuwa na wakazi wapatao 5,134  waishio humo. 

Loje ina mchanganyiko wa makabila ambayo hupatikana humo kama vile Wagogo (wenyeji), Wasukuma, Wamasai na makabila mengine ya Tanzania kulingana na mwingiliano wa shuguli za uvuvi kando ya bwawa la Mtera, lakini lugha inayotawala ni Kigogo.

Shughuli za kiuchumi ambazo ni za uhakika na fursa kwa wakazi kuongeza kipato chao ni kilimo cha mazao (mtama, mahindi, viazi vitamu, ufuta), ufugaji (ng'ombe, mbuzi, kondoo, kuku, nguruwe), uvuvi (kambi za Igunguli, Uwanja wa Ndege), ujasiriamali mdogo.

Marejeo

Jamii:kata za Mkoa wa Dodoma
Jamii:Wilaya ya Chamwino